মোহাম্মদ মাসুদ , সরাইল –গত ছয় দিন ধরে সূর্যের দেখা মিলছে না। সমগ্র দিন ঘন কুয়াশা ও কনকনে হিমেল বাতাসে হাড় কাঁপানো শীত অনুভূত হচ্ছে। ফলে তীব্রতর এ শৈত্য প্রবাহে অচল হয়ে পড়েছে সরাইলের জন জীবন। চরম বিপর্যয় দেখা দিয়েছে জেলে পাড়ায়। শীত ও কুয়াশাকে উপেক্ষা করে নদীতে জাল ফেলার সাহস পাচ্ছে না তারা। শীতের দাপটে যুবুথুবু হয়ে পড়েছে গোটা সরাইলের মানুষ। সুযোগে লাফিয়ে বাড়ছে শীত ব¯্ররে মূল্য। দূর্ভোগ ও কষ্টে সময় পাড় করছে স্থানীয় নি¤œ আয়ের মানুষ গুলো। শীতের কারনে কমে গেছে কর্ম। ফলে বেকার হয়ে পড়েছে শ্রম জীবিরা। সন্ধার পর ঘন কুয়শায় অন্ধকার হয়ে পড়ে পরিবেশ। সড়কে গাড়ি চালাতে হিমশিম খায় চালকরা। সারা রাতই গুড়ি গুড়ি বৃষ্টির মত অনবরত পড়ছে কুয়াশা। ফলে মাঝে মধ্যে ঘটছে দূর্ঘটনা। অকালে ঝড়ে যাচ্ছে অনেক প্রাণ। রাত ৮টার পর হাট বাজার হয়ে জনমানব শুন্য। সরজমিনে জানা যায়, এক সপ্তাহ ধরে রোদ না ওঠায় বোরো ধানের চারা নষ্ট হওয়ার উপক্রম হয়েছে। উপজেলার রবিশষ্য ও ব্যাপক ভাবে ক্ষতি হওয়ার সম্ভাবনা দেখা দিয়েছে। সরাইলের দু’পাশে মেঘনা ও তিতাস নদীতে নৌকা লঞ্চ চলাচল বিঘিœত হচ্ছে। হাওড় এলাকার বাসিন্ধারা পড়েছে বিপাকে। গ্রাম ও চরাঞ্চলের লোকজন খরকুটা পুড়িয়ে শীত নিবারনের চেষ্টা করছে। প্রচন্ড শৈত্য প্রবাহের প্রভাবে শ্বাসকষ্ট, সর্দি কাশি, নিউমোনিয়া, অ্যাজমা ও কোল্ড ডায়রিয়াসহ ঠান্ডা জনিত রোগের প্রকূপ বৃদ্ধি পেয়েছে।